text: दीमापुर के एसबीआई असिस्टेंट जनरल मैनेजर देबज्योति दत्त ने कहा, आरबीआई की ओर से नोटों की आपूर्ति कम किए जाने की वजह से ऐसे हालात बने हैं और लोग परेशान हो रहे हैं. उन्होंने कहा कि आरबीआई नागालैंड के लिए जल्द कैश भेजेगा और एटीएम में जल्द कैश डाला जाएगा. दत्त ने बताया कि बैंक शाखाओं में अभी कैश मौजूद है. जिससे रोजाना के लेनदेन हो रहे हैं. पूर्वोत्तर के बैंक अधिकारियों ने सार्वजनिक रूप से एटीएम में कैश संकट की बात कही है. ऐसे में अफवाहों के कारण लोग एटीएम तक पहुंच रहे हैं और बहुत तेजी से पैसे निकाल रहे हैं.